*Projekts*

Ministru kabineta noteikumu projekta „Grozījumi Ministru kabineta 2013.gada 3.janvāra noteikumos Nr.14 „Noteikumi par darbības programmas „Uzņēmējdarbība un inovācijas” papildinājuma 2.1.1.1.aktivitātes „Atbalsts zinātnei un pētniecībai” otro un trešo projektu iesniegumu atlases kārtu”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 3.janvāra noteikumos Nr.14 „Noteikumi par darbības programmas „Uzņēmējdarbība un inovācijas” papildinājuma 2.1.1.1.aktivitātes „Atbalsts zinātnei un pētniecībai” otro un trešo projektu iesniegumu atlases kārtu”” (turpmāk – noteikumu projekts) ir sagatavots saskaņā ar:  1) Eiropas Savienības struktūrfondu un Kohēzijas fonda vadības likuma 18.panta 10.punktu;  2) *Euro* ieviešanas kārtības likuma 30.panta pirmo daļu;  3) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;  4) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu. |
| 2. | Pašreizējā situācija un problēmas | 2.1.1.1.aktivitātes „Atbalsts zinātnei un pētniecībai” (turpmāk – 2.1.1.1.aktivitāte) otrās projektu iesniegumu *a*tlases kārtas ietvaros:  - kopumā iesniegti 35 projektu iesniegumi;  - apstiprināti 28 projektu iesniegumi;  – trīs apstiprinātie projekta iesniegumi ir atsaukti. Kopējās apstiprinātajos projektu iesniegumos pieprasītās attiecināmās izmaksas ir 6 839 182 LVL, tai skaitā ERAF finansējums LVL 4 635 957. Līdz 2013.gada 27.decembri ir noslēgti 17 līgumi un vienošanās par 2.1.1.1.aktivitātes otrās projektu iesnieguma atlases kārtas projektu īstenošanu kopsummā par 4 648 023 LVL, tai skaitā ERAF finansējums ir 3 105 062 LVL.  1. Saskaņā ar Ministru kabineta 2013.gada 3.janvāra noteikumu Nr.14 „Noteikumi par darbības programmas „Uzņēmējdarbība un inovācijas” papildinājuma 2.1.1.1.aktivitātes „Atbalsts zinātnei un pētniecībai” otro un trešo projektu iesniegumu atlases kārtu” (turpmāk – noteikumi Nr.14) 67.punktu projekta iesniedzējs pirms vienošanās vai līguma par projekta īstenošanu noslēgšanas sadarbības iestādē iesniedz kredītiestādes pirmā pieprasījuma līguma izpildes garantijas vēstuli divu procentu vērtībā no pieprasītā publiskā finansējuma. Garantijas vēstulē noteikts, ka projekta iesniedzējam 12 mēnešu laikā, aktivitātes trešajā kārtā – sešu mēnešu laikā no dienas, kad tiks noslēgta vienošanās vai līgums par projekta īstenošanu ar sadarbības iestādi, sadarbības iestādē ir jāiesniedz starpposma maksājuma pieprasījums vismaz par 35 % no pieprasītā publiskā finansējuma apmēra (turpmāk – garantijas vēstule). Minētā norma rada šādas problēmas:  – papildu slogu institūciju budžetiem, ”iesaldējot” institūciju finanšu resursus. Īpaši augsts papildu finanšu slogs var veidoties konkurētspējīgākajām valsts zinātniskajām institūcijām, kas plāno iesaistīties otrās un trešās kārtas projektu īstenošanā. Piemēram, lai noslēgtu līgumu par viena projekta īstenošanu, valsts zinātniskajai institūcijai ir nepieciešami papildu finanšu resursi 2% apmērā no projekta ERAF finansējuma (līdz ~ 11,4 tūkstošiem *euro*);  – struktūrfondu apguves risku, jo ne visām valsts zinātniskajām institūcijām – publiskām aģentūrām, atvasinātām publiskām personām - ir norēķinu konti komerciestādēs (bankās). Valsts dibināto zinātnisko institūciju norēķiniem tiek izmantoti Valsts kases konti. Savukārt Valsts kase atbilstoši Ministru kabineta 2004.gada 3.augusta noteikumiem Nr.677 „Valsts kases nolikums” ir Finanšu ministrijas pakļautībā esoša tiešās pārvaldes iestāde, kas nav tiesīga izsniegt noteikumos Nr.14 minētās garantijas. Vēršam uzmanību, ka saskaņā ar Latvijas tiesību sistēmu institūcijām, tai skaitā valsts zinātniskajiem institūtiem, nav pienākums atvērt kontus kredītiestādēs, jo 2.1.1.1.aktivitātes otrās projektu iesniegumu atlases kārtas ietvaros finansējuma saņēmējs (neatkarīgi no tā vai tas ir privāto vai publisko tiesību subjekts) MK 09.11.2010 noteikumiem Nr.1041 „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” (turpmāk – MK noteikumi Nr.1041) izpratnē ir „cits finansējuma saņēmējs”, tādējādi finansējuma saņēmēji avansa, starpposma maksājuma un noslēguma maksājuma saņemšanai, kā arī ES fonda projekta izdevumu veikšanai no saņemtā avansa maksājuma var atvērt kontu Valsts kasē vai kredītiestādē, kas atbilstoši normatīvajos aktos noteiktajai kārtībai reģistrējusies kredītiestādes darbības veikšanai Latvijas Republikā. Tādējādi normatīvie akti neierobežo finansējuma saņēmēju izvēli kontu atvēršanai kredītiestādē vai Valsts kasē.  Pirmā pieprasījuma līguma izpildes garantija neliecina par finansējuma saņēmēja spēju nodrošināt finansējuma projekta īstenošanai. Lai nodrošinātu, ka aktivitātes ietvaros tiek apstiprināti finansiāli ilgtspējīgi projekti, projektu iesniegumi tiek vērtēti, ņemot vērā šai aktivitātei specifiskus komersanta kapacitāti raksturojošus kritērijus, tai skaitā:  - 8.1.kvalitātes kritērijs „Labuma guvēja spēja nodrošināt finansējumu projekta īstenošanai”, kas nosaka, ka augstāku vērtējumu saņem tas projekts, kurā īstenošanā iesaistīts komersants ar lielāku pašu kapitālu (lai projekts kvalificētos atbalsta saņemšanai, iesaistītā komersanta minimālais pašu kapitāla apmērs 12521 euro);  – saskaņā ar noteikumu 20.2. un 20.1 2.apakšpunktu komersantam pieejamais ERAF finansējums ir tieši proporcionāls pašu kapitāla apmēram (piem., lai 3.kārtā iesniegtu projektu, kura ietvaros veic līgumpētījumu, komersanta minimālais pašu kapitāla apmērs ir 85 372 EUR).  Līdz ar to nav nepieciešams komersantiem izvirzīt papildu prasības par pirmā pieprasījuma līguma izpildes garantiju.  2. Saskaņā ar noteikumu Nr.14 73.1.apakšpunktu, lai saņemtu avansa maksājumu, finansējuma saņēmējs iesniedz sadarbības iestādē bankas garantiju par avansa summu. Minētā norma par bankas garantijas nepieciešamību avansa saņemšanai ir attiecināta kā uz projektiem ar saimniecisku raksturu (turpmāk – saimnieciskais projekts), tā uz projektiem, kas nav saistīti ar saimniecisku darbību (turpmāk - ne-saimnieciskais projekts). Savukārt saskaņā ar MK noteikumu Nr.1041 16.1.apakšpunktu nosacījums par bankas garantijas nepieciešamību attiecināms tikai uz saimnieciskajiem projektiem. Līdz ar to atbilstoši MK noteikumu Nr.1041 16.1.apakšpunktā noteiktajam, 73.1.apakšpunkta nosacījums attiecībā uz saimnieciskajiem projektiem nav atceļams, savukārt ne-saimnieciskā projekta gadījumā avansa maksājums var tikt izmaksāts arī bez bankas garantijas.  Tādējādi noteikumu Nr.14 IX.sadaļā un 73.1.apakšpunktā iekļautās normas rada risku, ka netiks nodrošināta Eiropas Reģionālās attīstības fonda apguve atbilstoši Saprašanās memorandā starp Eiropas Komisiju un Latvijas Republiku noteiktajām saistībām Eiropas Savienības fondu apguvē, jo:  – izraisa nepamatotu administratīvo un finansiālo slogu institūciju budžetiem;  – faktiski izslēdz iespēju valsts dibinātām zinātniskām institūcijām saņemt avansu ne-saimniecisko projektu īstenošanai.  3. Saskaņā ar noteikumu Nr.14 72.punktu līdzējs ir tiesīgs uzsākt projekta īstenošanu pēc vienošanās vai līguma par projekta īstenošanu noslēgšanas ar sadarbības iestādi. Ar saimniecisku darbību nesaistīta projekta gadījumā minētā norma paredz stingrākas prasības nekā Padomes Regulas Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (publicēta Eiropas Savienības Oficiālajā Vēstnesī 2006.gada 31.jūlijā, Nr. L 210/25) (turpmāk – Komisijas Regula Nr.1083/2006) 56.panta 1.punkta nosacījumiem.  4. Lai nodrošinātu normatīvā akta uztveramību un viennozīmīgu normu interpretāciju, precizējams noteikumu Nr.14 73.5.apakšpunkts, kas nosaka, ka projekta īstenošanas vieta ir Latvijas Republikas teritorija. Savukārt saskaņā ar noteikumu Nr.14:  – 2.8. un 15.2.apakšpunktu aktivitātes otrās un trešās kārtas ietvaros var īstenot komersanta – līgumpētījuma pasūtītāja – interesēs īstenotu projektu, kura ietvaros veic līgumpētījumu, ko līgumpētījuma pasūtītāja uzdevumā īsteno zinātniskā institūcija, tai skaitā ārvalsts zinātniskā institūcija, kura noteikta atklāta konkursā un atbilst noteikumu Nr. 14 6.pielikumā noteiktiem kritērijiem (t.sk. 5. un 6.kvalitātes kritērijam;  – 2.8.1. un 2.8.3.apakšpunktu līgumpētījuma gadījumā gala labuma guvējs ir līgumpētījuma pasūtītājs (finansējuma saņēmējs) - Latvijā reģistrēts komersants, kuram pilnībā pieder projekta rezultāti un intelektuālā īpašuma tiesības, kas izriet no līgumpētījuma izpildītāja projekta ietvaros veiktās darbības. Līdz ar to ekonomiskās priekšrocības no projekta īstenošanas gūst Latvija un projekta īstenošanas vieta pēc būtības ir Latvija un projekta īstenošanas ietvaros pētījumos iegūtie rezultāti tiks izmantoti Latvijas Republikā.  4. Noteikumos Nr.14 noteiktais 2.1.1.1.aktivitātes otrās un trešās kārtas ietvaros pieejamais ERAF finansējums, virssaistību finansējums, kā arī projekta minimālais un maksimālais ERAF finansējuma apmērs, nodokļa parāda apmēra ierobežojums, aktivitātes otrās kārtas ietvaros kopējais maksimāli pieļaujamais ERAF finansējuma apmērs un darba algas un atalgojuma likmes ir izteiktas latos.  Noteikumi ietver arī normas, kurās izdarītas atsauces uz latiem. Ievērojot iepriekšminēto un to, ka ar 2014.gada 1.janvāri Latvijā tiek ieviests *euro*, ir nepieciešams izstrādāt grozījumus šajos noteikumos, pielāgojot noteikumus *euro* ieviešanai. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz:  1. svītrot noteikumu Nr.14 IX. sadaļu „Kredītiestādes garantijas vēstule”, tādējādi samazinot nepamatoto administratīvo un finansiālo slogu; vienlaikus saglabājot finanšu apguves kontroli, precizējot noteikumu Nr.14 91.punktu, kas paredz, ka sadarbības iestāde var lemt par līguma laušanu, ja noteiktā laika periodā nav iesniegti starpposma maksājuma pieprasījumi vismaz par 35% no pieprasītā publiskā finansējuma apmēra;  2. precizēt avansa saņemšanas nosacījumus, nodrošinot atbilstību ar MK noteikumiem Nr.1041. Avansa saņemšanas nosacījumu precizējumi ietver šādas izmaiņas:  2.1. tiek norādīts bankas garantijas prasītājs, paredzot, ka tas ir finansējuma saņēmējs vai sadarbības partneris. Tādējādi, ja saimnieciskā projekta iesniedzējs ir valsts dibināta zinātniskā institūcija, kurai nav konta kredītiestādē, bankas garantijas pieprasītājs var būt komersants – sadarbības partneris;  2.2. ne-saimnieciskā projekta gadījumā avansa maksājuma saņemšanai finansējuma saņēmējam sadarbības iestādē nav jāiesniedz bankas garantija.  Tādējādi noteikumu projekts samazina struktūrfondu apguves risku, paplašinot finansējuma saņēmēju loku, jo noteikumu projekts paredz labvēlīgākus nosacījumus zinātniskajām institūcijām, nosakot, ka zinātniskās institūcijas individuāli īstenota ne-saimnieciskā projekta gadījumā avansa saņemšanai kredītiestādes garantija nav nepieciešama.  Noteikumu Nr.14 16. un 17.punktā minētās normas nav pretrunīgas. Tās atbilst MK noteikumu nr.1041 25.punktam, kurā noteikts, ka avansa maksājuma saņemšanai cits finansējuma saņēmējs (kas nav pašvaldība) atver kontu Valsts kasē vai darījuma kontu kredītiestādē.  Grozījumu rezultātā netiek radīts tiesiskās paļāvības risks, jo tiesiskās paļāvības princips neizslēdz valsts iespēju grozīt pastāvošo tiesisko regulējumu. Grozot tiesisko regulējumu, valstij ir jāņem vērā tās tiesības, uz kuru saglabāšanu vai īstenošanu personai var būt izveidojusies paļāvība. Tiesiskās paļāvības princips prasa, lai valsts, mainot normatīvo regulējumu, ievērotu saprātīgu līdzsvaru starp personas paļāvību un tām interesēm, kuru nodrošināšanas labad regulējums tiek mainīts. Grozījumu rezultātā labuma guvējiem tiek radīti labvēlīgāki apstākļi, kas sekmē ERAF finansējuma apguvi un darbības programmas papildinājumā noteikto rezultāta rādītāju sasniegšanu.  MK noteikumu projektā paredzētie avansa saņemšanas nosacījumi nemainās attiecībā uz 2.1.1.1.aktivitātes otrās projektu iesniegumu atlases kārtas finansējuma saņēmējiem, ņemot vērā, ka šajā kārtā visi apstiprinātie projekti ir ar saimniecisku darbību saistīti projekti, līdz ar to – avansa saņemšanai ir jāiesniedz bankas garantija. Noteikumu projekta 17.punkts paredz, ka bankas garantija ir avansa apmērā, savukārt MK noteikumu Nr.14 76.punkts nosaka maksimālo avansa apmēru, t.i., 35% no projekta kopējā ERAF finansējuma;  3. precizēt terminoloģiju, aizstājot vārdu „banka” ar vārdu „kredītiestāde”;  4.precizēt ar saimniecisku darbību nesaistīta projekta īstenošanas uzsākšanas nosacījumus atbilstoši Regulas Nr.1083/2006 56.panta 4.punkta nosacījumiem**,** kas prasa pieņemt nacionālo tiesību aktu regulā noteikto prasību nodrošināšanai;  5. uzlabot normu uztveramību un skaidrību, precizējot noteikumu Nr.14 73.5.apakšpunktu;  6. pielāgot noteikumus Nr.14 *euro* ieviešanai.  Noteikumu projekts paredz aizstāt noteikumos Nr.14 latus ar *euro*, skaitliskās vērtības latos konvertējot atbilstoši neatsaucami fiksētam *euro* maiņas kursam, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804) (pielikums).  Aizstājot noteikumos Nr.14 12.punktā noteikto otrās un trešās kārtas ietvaros pieejamo ERAF finansējumu latos ar *euro* (noteikumu projekta 1.punkts), kā arī 13.punktā noteikto projekta minimālo un maksimālo ERAF finansējuma apmēru latos ar *euro* (noteikumu projekta 2.punkts), piemērots *Euro ieviešanas kārtības likuma* 32.panta otrās daļas 2.punkts un noapaļošana līdz veselam *euro* veikta, ievērojot zinātnes nozares darbības programmas maksājumu izteikšanas principu veselos skaitļos, kā arī nodrošinot ERAF finansējuma un projekta minimālā un maksimālā ERAF finansējuma apmēra skaitliskās vērtības *euro* atbilstību darbības programmas „Uzņēmējdarbība un inovācijas” papildinājumā noteiktajam finansējuma apmēram.  Noteikumu Nr.14 projektā norādītā otrās un trešās kārtas ietvaros pieejamā ERAF finansējuma skaitliskā vērtība *euro*, summējot to ar 2.1.1.1.aktivitātes pirmās projektu iesniegumu atlases kārtas ietvaros pieejamo ERAF finansējuma skaitlisko vērtību *euro*, atbilst skaitliskajai vērtībai *euro*, kas norādīta darbības programmas „Uzņēmējdarbība un inovācijas” papildinājumā.  Aizstājot noteikumu Nr.14 20.punktā noteikto 2.1.1.1.aktivitātes otrās kārtas ietvaros kopējo maksimāli pieļaujamo ERAF finansējuma apmēru latos ar *euro* (noteikumu projekta 4. un 5.punkts), piemērots *Euro ieviešanas kārtības likuma* 32.panta otrās daļas 2.punkts un noapaļošana uz augšu līdz veselam *euro* veikta, ievērojot zinātnes nozares darbības programmas maksājumu izteikšanas principu veselos skaitļos, kā arī ievērojot projektu iesniegumu vērtēšanas kritērijos noteikto, ka projekta ERAF finansējums tiek plānots pilnās naudas vienībās.  Euro ieviešanas kārtības likuma 6.pants piemērots aizstājot noteikumu Nr.14:  12.punktā noteikto virssaistību finansējuma apmēru latos ar euro (noteikumu projekta 1.punkts),  18.3.apakšpunktā un 6.pielikuma 28.punktā noteikto nodokļa parāda apmēra ierobežojumu latos ar *euro*, (noteikumu projekta 3.punkts un 35.punkts),  32.1.5.1.-32.1.5.3.apakšpunktos noteiktās darba algas un atalgojuma likmes latos ar *euro* (noteikumu projekta 7.-9.punkts),  kā arī noteikumu 6.pielikuma 7.1.4.apakšpunktā noteikto eksporta apjomu LVL ar *euro* (noteikumu projekta 34. punkts).  Noteikumu projektā veikti arī ar *euro* ieviešanu saistīti tehniski precizējumi: MK noteikumu Nr.14 74.punktā, 1.1 pielikuma (ERAF projekta iesnieguma veidlapa trešajai projektu iesniegumu atlases kārtai) 1.1.10.,1.1.12., 1.1.13.1., 1.1.15., 1.2.1.10., 1.2.1.12., 1.2.1.13., 1.4.2., 2.10.3.apakšpunktā, 3., 6., 7., punktā un C daļā, kā arī 6.pielikuma 41.punktā un 44.punktā atsauces uz latiem vai saīsinājumu „LVL” vai „Ls”, aizstāts attiecīgi ar vārdu euro vai saīsinājumu „EUR”.  Noteikumu projekts neparedz grozījumu veikšanu MK noteikumu Nr.14 1.pielikumā (ERAF projekta iesnieguma veidlapa otrajai projektu iesniegumu atlases kārtai) aizstājot saīsinājumu „LVL” ar saīsinājumu „EUR”, jo tiek plānots, ka otrās projektu iesniegumu atlases kārtas ietvaros iesniegto projektu iesniegumu atlase noslēgsies līdz 2013.gada beigām (šobrīd noris lēmumos par projektu iesniegumu apstiprināšanu ar nosacījumiem iekļauto nosacījumu izpilde).  Tāpat noteikumu projekts neparedz grozījumu veikšanu – saīsinājuma „LVL” aizstāšanu ar saīsinājumu „EUR” – MK noteikumu Nr.14 1.1 pielikuma (ERAF projekta iesnieguma veidlapa trešajai projektu iesniegumu atlases kārtai), 1.1.13.2, 1.1.14.1., 1.1.14.2. un 1.2.1.14.apakšpunktos, jo minētajos projektu iesniegumu apakšpunktos norādītā informācija tiek vērtēta saskaņā ar noteikumu 6.pielikuma 7.2.apakšpunktā, 8.1.apakšpunktā un 8.2.apakšpunktā noteiktajiem kvalitātes kritērijiem. Tāpat attiecīgi noteikumu projekts neparedz grozījumu veikšanu noteikumu 6.pielikuma: 1) 7.punktā noteiktajā kvalitātes kritērijā (7.2.apakšpunktā atsauce uz saīsinājumu LVL), jo vērtējot atbilstību šim kritērijam tiek ņemta vērā informācija, kas norādīta projekta iesnieguma 1.1.13.2.apakšpunktā; 2) 8.punktā noteiktajā kvalitātes kritērijā (8.2.apakšpunktā atsauce uz saīsinājumu LVL), jo vērtējot atbilstību šim kritērijam, tiek ņemta vērā projekta iesnieguma 1.1.13.2.apakšpunktā un 1.1.14.2.apakšpunktā norādītā informācija. Skaidrojam, ka minētajos kvalitātes kritērijos ir iekļautas formulas projekta iesnieguma vērtējuma punktu noteikšanai, tai skaitā ir noteikti nosacījumi maksimālā punktu skaita saņemšanai. Šīs formulas ir sastādītas, ņemot vērā reālus zinātnisko institūciju gada pārskatos par budžeta izpildi un citos statistikas pārskatos iekļauto zinātnisko institūciju darbības rādītāju apmērus, kas izteikti latos. Modelējot formulu, šie rādītāji tiek uztverti kā koeficienti, kuru vērtības netiek konvertētas, un atbilstoši minēto koeficientu vērtībām tiek noteiktas likumsakarības. Ja projektu iesniegumu 1.1.13.2., 1.1.14.1., 1.1.14.2. un 1.2.1.14.apakšpunktos tiek norādīti un vērtēti darbības rādītāji *euro*, tad kritērijos iekļautās formulas nav korektas un projektu iesniegumu vērtējums nav atbilstošs tam, kā kritērijos plānots (konvertācija uz *euro* būtiski maina vērtējumu skalu), kā rezultātā projektu iesniegumu konkurence nav vairs objektīva.  Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada negatīvu ietekmi uz valsts budžetu. |
| 5. | Projekta izstrādē iesaistītās institūcijas | Izglītības un zinātnes ministrija, Valsts zinātnisko institūtu asociācija, Latvijas Universitāšu asociācija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība noteikuma projekta izstrādē netika nodrošināta, jo noteikumu projekts nemaina pastāvošo tiesisko regulējumu pēc būtības. |
| 7. | Cita informācija | Gadījumā, ja 2.1.1.1.aktivitātes ietvaros tiks lauzti līgumi vai vienošanās par projektu īstenošanu vai esošo projektu ietvaros tiks konstatētas neatbilstības, finansējums par lauzto līgumu un/vai vienošanās par projektu īstenošanu un konstatēto neatbilstību apjomu netiks novirzīts papildu darbību finansēšanai esošo projektu ietvaros. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Komersanti un Zinātnisko institūciju reģistrā reģistrētas zinātniskās institūcijas, zinātnē nodarbinātie darbinieki.  Mērķa grupas aptuvens īpatsvars ir 0,66% no kopējiem ekonomiski aktīviem iedzīvotājiem |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar |
| 3. | Tiesiskā regulējuma finansiālā ietekme | Noteikumu projektam ir pozitīva ietekme uz projekta iesniedzēju un sadarbības partneri (komersantu un zinātnisko institūciju), jo tiek nodrošināta iespēja saņemt ERAF atbalstu pētniecības īstenošanai un rūpnieciskā īpašuma tiesību nostiprināšanai, lai sekmētu jaunu produktu un tehnoloģiju izstrādi un ieviešanu ražošanā vai pakalpojumu sniegšanā, kas tiešā veidā veicina Latvijas tautsaimniecības attīstību, vienlaikus sekmējot pētniecības intelektuālā potenciāla attīstību. |
| 4. | Tiesiskā regulējuma nefinansiālā ietekme | Noteikumu projekts šo jomu neskar |
| 5. | Administratīvās procedūras raksturojums | Noteikumu projekts šo jomu neskar |
| 6. | Administratīvo izmaksu monetārs novērtējums | Noteikumu projekts šo jomu neskar |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013. gads** | | Turpmākie trīs gadi (tūkst. latu) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | *0* | *0* | *0* | *0* | *0* |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | *0* | *0* | *0* | *0* | *0* |
| 1.2. valsts speciālais budžets | *0* | *0* | *0* | *0* | *0* |
| 1.3. pašvaldību budžets | *0* | *0* | *0* | *0* | *0* |
| 2. Budžeta izdevumi: | *0* | *0* | *0* | *0* | *0* |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets | *0* | *0* | *0* | *0* | *0* |
| 2.3. pašvaldību budžets | *0* | *0* | *0* | *0* | *0* |
| 3. Finansiālā ietekme: | *0* | *0* | *0* | *0* | *0* |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets | *0* | *0* | *0* | *0* | *0* |
| 3.3. pašvaldību budžets | *0* | *0* | *0* | *0* | *0* |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | *0* | *0* | *0* | *0* |
| *0* | *0* | *0* | *0* |
| *0* | *0* | *0* | *0* |
| 5. Precizēta finansiālā ietekme: | X | *0* | *0* | *0* | *0* |
| 5.1. valsts pamatbudžets | *0* | *0* | *0* | *0* |
| 5.2. speciālais budžets | *0* | *0* | *0* | *0* |
| 5.3. pašvaldību budžets | *0* | *0* | *0* | *0* |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | **Nav** |
| 2. | Cita informācija | **Nav** |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas šāda Eiropas Savienības tiesību akta prasības: **Komisijas Regula Nr.1083/2006.** |
| 2. | Citas starptautiskās saistības | Noteikumu projekts šo jomu neskar |
| 3. | Cita informācija | **Ar noteikumu projektu tiks ieviestas arī Kopienas nostādņu nosacījumi, tai skaitā 3.1.sadaļas ievaddaļas, 28. un 29.zemsvītras piezīmju, 3.2.1. un 3.2.2.sadaļas nosacījumi.** |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | **– Komisijas Regula Nr.1083/2006.** | | |
| **A** | **B** | **C** | **D** |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1083/2006 56.pants 4.punkts. | Noteikumu projekta 15.punkts (noteikumu Nr.14 72.2.apakšpunkts) | ieviestas pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Lai sniegtu valsts atbalstu pētniecībai, attīstībai un inovācijām, kā arī piešķirtu ERAF līdzfinansējumu, dalībvalstij ir dalībvalstij ir obligāti jāpiemēro Komisijas Regula Nr.1083/2006. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Paziņojumu Eiropas Komisijai (turpmāk – EK) nav nepieciešams sniegt, jo Noteikumu projekts saskaņā ar Komisijas Regulas Nr.800/2008 3.pantu ir atbrīvots no iepriekšējas paziņošanas EK. | | |
| Cita informācija | **nav** | | |

**Anotācijas V sadaļas 2.tabula – nav attiecināms.**

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Informācija par Eiropas Savienības struktūrfondu aktivitāšu īstenošanu 2007.-2013.gadam pieejama Izglītības un zinātnes ministrijas tīmekļa vietnē <http://esfondi.izm.gov.lv>. |
| 2. | Sabiedrības līdzdalība projekta izstrādē | Noteikumu projekts šo jomu neskar |
| 3. | Sabiedrības līdzdalības rezultāti | Tiesību akta projekts nosūtīts nozaru asociācijām viedokļa sniegšanai. |
| 4. | Saeimas un ekspertu līdzdalība | Noteikumu projekts šo jomu neskar |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija, Valsts izglītības attīstības aģentūra un projekta iesniedzēji – komersanti un pētniecības organizācijas. |
| 2. | Projekta izpildes ietekme uz pārvaldes funkcijām | Projekta izpilde tiks nodrošināta Izglītības un zinātnes ministrijas un Valsts izglītības attīstības aģentūras funkciju ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Netiks radītas jaunas institūcijas, funkcijas tiks izpildītas Izglītības un zinātnes ministrijas un Valsts izglītības attīstības aģentūras funkciju ietvaros. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Noteikumu projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Noteikumu projekts šo jomu neskar. |
| 6. | Cita informācija | Nav |

##### Izglītības un zinātnes ministrs Vjačeslavs Dombrovskis

Vizē:

Valsts sekretāra vietnieks –

Nodrošinājuma un finanšu

departamenta direktors,

valsts sekretāra pienākumu izpildītājs Elmārs Martinsons

I.Švirksta

67047882, [Inta.Svirksta@izm.gov.lv](mailto:Inta.Svirksta@izm.gov.lv)

I.Griķe

67047826, [Inga.Grike@izm.gov.lv](mailto:Inga.Grike@izm.gov.lv)